Kollár, Boris, predseda NR SR (2022-03-15):
Budem dávať teraz hlasovať o týchto návrhoch, ktoré práve poslanci predniesli, v poradí, ako ich odôvodňovali. Takže prvý, prvý je pozmeňujúci alebo zmena programu od... schôdze Národnej rady od pána poslanca Richarda Takáča a žiada návrh riešení vážnych sociálnych dopadov, ktoré sa dotýkajú nežiaducich, nežiaduceho vývoja cien potravín a základných potravinových komodít. Prosím, prezentujme sa a o tomto návrhu dávam hlasovať. (Hlasovanie.) Prítomných 126 poslancov, za 47, proti 6, zdržalo sa 72, nehlasoval 1. Uvedený návrh sme neschválili. Teraz dávam hlasovať o návrhu pána poslanca Pellegriniho, aby, Národná rada žiada predsedu vlády, aby na 60. schôdzi vystúpil a predložil správu, ako je vláda pripravená riešiť aktuálnu situáciu v oblasti bezpečnosti, migračnej krízy, hospodárskych dopadov, v zdravotníctve, sociálnej oblasti a potravinovej bezpečnosti. Prosím, prezentujme sa a hlasujme o tomto návrhu. (Hlasovanie.) Prítomných 127 poslancov, za 47, proti 5, zdržalo sa 73, nehlasovali 2. Ani tento návrh nebol schválený. Teraz tu máme návrh pána poslanca Karahutu, aby, v mene troch poslaneckých klubov návrh zaradiť rokovanie tlač 840 o potravinách na koniec tejto schôdze. Prosím, prezentujme sa a hlasujeme. (Hlasovanie.) Prítomných 127 poslancov, za 79, proti 29, zdržalo sa 19. Uvedený návrh pána poslanca Karahutu sme schválili. Ďalej tu máme procedurálny návrh pána poslanca Cmoreja. V mene troch poslaneckých klubov, SaS, OĽANO a SME RODINA, podáva procedurálny návrh, aby tlače 760 a 837 sa zaradili na koniec tejto schôdze. Prosím, dávam o tomto návrhu teraz hlasovať. Prezentujme sa a hlasujeme. (Hlasovanie.) Prítomných 126 poslancov, za 75, proti 16, zdržalo sa 34, nehlasoval 1. Uvedený návrh pána poslanca Cmoreja sme schválili. Teraz budeme hlasovať o dvoch návrhoch pána poslanca Dostála. Ten prvý je vypustiť z programu schôdze návrh poslancov Národnej rady Slovenskej republiky Jána Richtera a Roberta Fica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 915) bod 61 návrhu uvedeného v pozvánke. Musím tuná upozorniť, že my sme mali grémium a tam, dovtedy som nemal ešte stanovisko výboru a tým pádom som tieto body normálne zaradil, lebo nebolo stanovisko. Ale potom mám informáciu, že to stanovisko z výboru došlo tesne po grémiu. Dávam o tomto návrhu, prvom návrhu pána poslanca Ondreja Dostála teraz hlasovať. Prosím, prezentujme sa a hlasujeme. (Hlasovanie.) Prítomných 126 poslancov, za 79, proti 45, zdržal sa 1, nehlasoval 1. Uvedený návrh pána poslanca Dostála sme schválili. A teraz tu máme druhý, hlasovať o vypustení z programu schôdze návrh poslancov Národnej rady Slovenskej republiky Petra Pellegriniho, Erika Tomáša a Denisy Sakovej, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 913), bod 63 návrhu programu uvedeného v pozvánke. Prosím, prezentujme sa a hlasujme. (Hlasovanie.) Prítomných 127 poslancov, za 79, proti 46, zdržalo sa, nezdržal sa nikto, hlasovali, nehlasovali 2. Aj druhý návrh pána poslanca Dostála bol schválený. Dávam hlasovať o programe schôdze ako celku. Prosím, prezentujme sa a hlasujeme. (Hlasovanie.) Prítomných 127 poslancov, za 89, proti 31, zdržalo sa 7. Konštatujem, že sme program 60. schôdze Národnej rady schválili. Pani poslankyne, páni poslanci, tak ako určuje zákon o rokovacom poriadku, dnes budeme hlasovať o 17. 00 hod. V ďalších rokovacích dňoch budeme o prerokovaných bodoch programu hlasovať vždy o 11.00 hod. a o 17.00 hod., pokiaľ Národná rada nerozhodne inak. Pani poslankyne, páni poslanci, pristúpime k prvému bodu programu, ktorým je druhé čítanie o zákone z 10. februára 2022, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení niektorých zákonov, vrátenom prezidentkou Slovenskej republiky, na opätovné prerokovanie Národnou radou Slovenskej republiky. Materiál je uverejnený ako tlač 938. Dávam slovo spoločnej spravodajkyni z výboru pre sociálne veci poslankyni Kataríne Hatrákovej a prosím ju, aby informovala Národnú radu o výsledku rokovania vráteného zákona vo výboroch. (Rokovanie o zákone z 10. februára 2022, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 938.)